|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **Portal 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 19.** | | ODELJENJE**:** | | DATUM**:** |
| Nastavna tema: | **Module 3 HAVE YOU EVER…?** | | | |
| Nastavna jedinica: | **The Spelling Bee** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na obrazovanje. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste reči i izraze koji se odnose na obrazovanje  - razmene pojedinačne informacije i/ili nekoliko informacija u nizu o iskustvima, događajima i sposobnostima u prošlosti  - opišu u nekoliko kraćih, vezanih iskaza iskustva, događaj iz prošlosti. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, rešavanje problema | | | |
| Oblik rada: | frontalni, individualni, rad u paru i u grupi | | | |
| Nastavne metode: | dijaloška, demonstrativna, audio-lingvalna, diskusija, rad na tekstu | | | |
| Nastavna sredstva: | udžbenik, CD | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | **Udžbenik 33. strana**  Nastavnik ističe naslov nastavne teme *Have you ever…?* i ukazuje na prateće slike sa oblačićima sa tekstom, podstičući učenike da opišu fotografije (ko je na slikama, kako su prikazani likovi odeveni, šta rade, kako se osećaju).  Nastavnik podstiče kraću diskusiju pitanjima i uvodi učenike u temu časa:  *Do you enjoy learning new things? Why?*  Nakon diskusije nastavnik ukazuje na sadržaj nastavne teme i ističe cilj časa. | | | |
| **Glavni deo:**  (30 minuta) | **Udžbenik 34. strana**  **Read**  **A) Discuss.**  Nastavnik postavlja učenicima pitanje *Which alphabet letter is an insect? Bee.*  Zatim se nadovezuje pitanjima iz vežbanja.  **B) Look at the first picture. What do you think the girls are looking at? Listen to the dialogues and check. Then read them out in groups.**  Učenici posmatraju prvu sliku u vežbanju, a zatim odgovaraju na pitanje iz vežbanja. Nastavnik podstiče učenike da pogađaju što je više moguće sadržaj teksta samo na osnovu slika, a zatim pušta CD (audio zapis 37) kako bi učenici pročitali tekst i proverili tačnost svojih nagađanja.  Nastavnik postavlja dodatna pitanja kojima proverava razumevanje pročitanog teksta:  *What is Jossie looking at her laptop?*  *Who is Jossie doing project for?*  **C) Look at the highlighted expressions in the dialogues and match them with their meanings a-e.**  Nastavnik deli učenike u parove i podstiče ih da povežu izraze iz teksta sa njihovim značenjima. Učenici čitaju i proveravaju odgovore.  **D) Read the dialogues again. Find sentences to prove the following.**  Učenici imaju zadatak da pronađu u tekstu rečenice koje potvrđuju date tvrdnje. Sledi usmeno izveštavanje.  **Vocabulary**  Nastavnik upućuje učenike na reči date u vežbanju i objašnjava eventualne nepoznate pojmove. Učenici beleže nepoznate pojmove, a zatim dopunjavaju njima date rečenice. Sledi usmena provera odgovora.  **Grammar - Present Perfect Simple**  Nastavnik daje učenicima dovoljno vremena da pročitaju primere i na osnovu njih dođu do zaključka o korišćenju glagolskog vremena *Present Perfect Simple* a zatim dopunjuje njihove zaključke i za dodatne primere i objašnjenja upućuje ih na odeljak Grammar Reference (133. strana). Nastavnik podstiče učenike da sami navedu svoje primere upotrebe datog vremena, a zatim učenici individualno rešavaju zadatak, dopunjujući rečenice odgovarajućim oblikom glagola. Sledi usmena provera odgovora.  **Speak & Present**  **A) Go round the class, ask questions and find students who have done the following. Write their names below. The first one to finish is the winner.**  Nastavnik podstiče učenike da prošetaju učionicom i pronađu učenike za svaku kategoriju datu u tabeli i zabeleže ime učenika. Nastavnik daje dovoljno vremena učenicima za ovu aktivnost i pomaže po potrebi. | | | |
| **Završni deo:**  (5 minuta) | **B) Go round the class, ask questions and find students who have done the following. Write their names below. The first one to finish is the winner.**  Učenici izveštavaju na osnovu ankete koje su popunili u saradnji sa drugim uečnicima. Nastavnik daje povratnu informaciju učenicima o uspešnosti zadatka i pohvaljuje ih.  **Domaćí zadatak:** Radna sveska 28. i 29. strana. | | | |
| **Digitalna opcija časa** | **IWB:** Nastavnik prikazuje pitanja pomoću interaktivne table.Nakon pojedinačnih odgovora učenika, nastavnik klikom na interaktivnoj tabli u sklopu vežbanja prikazuje tačne odgovore. Nastavnik koristi IWB softver i za reprodukovanje audio i video zapisa. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |