|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **Portal 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **What’s your name?** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na predstavljanje i upoznavanje, članove porodice, kao i reči koje se odnose na školski pribor. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste reči i izraze za predstavljanje i upoznavanje  - predstave sebe i svoje članove porodice služeći se jednostavnim jezičkim iskazima  - imenuju reči i izraze koji se odnose na školski pribor i opišu ga u nekoliko vezanih iskaza. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, rešavanje problema | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, audio-lingvalna, rad na tekstu | | | |
| Nastavna sredstva: | udžbenik, CD | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik pozdravlja učenike na početku časa i ukoliko ne poznaje učenike predstavlja se: *Hello! I’m…* Zatim postavlja pitanja učenicima *What’s your name? Are you happy to be back to school again? What do you hope to learn this year?* Nastavnik ukratko upoznaje učenike sa udžbenikom, njegovim sadržajem i strukturom, na primeru jedne nastavne teme i odgovara na eventualna pitanja učenika.  **IWB opcija\*:** Nastavnik koristi softver za interaktivnu tablu kako bi prikazao sadržaj udžbenika, zumirajući pojedine delove stranica, podstičući učenike da ih opišu.  Nastavnik takođe upoznaje učenike sa **kriterijumima ocenjivanja** i odgovara na eventualna pitanja učenika. | | | |
| **Glavni deo:**  (25 minuta) | **Udžbenik 6. strana**  **What’s your name?**  **A) Listen and read**  Nastavnik najpre podstiče učenike da opišu likove sa fotografije koja prati tekst, a zatim pušta CD i upućuje učenike da pročitaju dijalog dvoje tinejdžera.  **B) Talk in pairs.**  Nastavnik deli učenike u parove i upućuje ih da razgovaraju u paru koristeći konstrukcije date u vežbanju, a po modelu dijaloga iz vežbanja A. Nastavnik prati tok aktivnosti i pomaže po potrebi, a zatim poziva nekoliko parova učenika da pred odeljenjem demonstriraju dijalog.  **Family**  **A) Look at the picture and words below and complete the table with the words in the box. Then listen and check your answers.**  Učenici imaju zadatak da se podsete reči koje se odnose na članove porodice, a zatim na osnovu datih informacija dopune tabelu, a zatim na osnovu slušanja provere svoje odgovore.  **Udžbenik 7. strana**  **B) Look at the family tree and complete the sentences with the names. Use the Possessive Case where necessary.**  Nastavnik podseća učenike na pravila upotrebe nastavka *‘s* za prisvojni oblik i odgovara na eventualna pitanja i nedoumice učenika.  Za dodatna objašnjenja u vezi sa prisvojnim oblicima nastavnik upućuje učenike na odeljak *Grammar Reference* (127. strana). Nastavnik daje učenicima dovoljno vremena za izradu zadatka. Učenici posmatraju porodično stablo i na osnovu njega dopunjuju rečenice prisvojnim oblicima. Sledi usmena provera odgovora.  **C) Choose the correct options.**  Učenici se podsećaju razlika između upotrebe prisvojnih prideva i prisvojnih zamenica, a zatim zaokružuju jedan od ponuđenih odgovora kako bi rečenice bile tačne, a zatim usmeno izveštavaju.  **What can I do?**  **A) Write the adverbs of the adjectives in bold, as in the example.**  Učenici imaju zadatak da dopune date rečenice prilozima kao u datom primeru, a zatim čitaju i proveravaju odgovore. Nastavnik daje povratnu informaciju i pohvaljuje učenike.  **B) Talk in pairs. Ask and answer questions about how well you can do some things. Use the adjectives and the phrases in the boxes.**  Nastavnik deli učenike u parove. Učenici u paru govore o tome koliko dobro umeju da rade aktivnosti navedene u vežbanju, a zatim nekoliko učenika izveštava pred odeljenjem šta njihov par ume ili ne ume da radi.  **Udžbenik 8. strana**  **In the classroom**  **A) Look at the pictures and label the objects.**  Učenici posmatraju sliku, a zatim rečima označavaju predmete koji se odnose na školski pribor. Sledi usmena provera odgovora.  **B)** Učenici zaokružuju jedan od dva ponuđena odgovora kako bi rečenica bila tačna, a zatim čitaju i proveravaju odgovore.  **Classroom language**  **Listen and repeat. Who usually says these things? Teachers, students or both?**  Nastavnik podseća učenike na imperative glagola, a za dodatna objašnjenja u vezi sa imperativom nastavnik upućuje učenike na odeljak *Grammar Reference* (128. strana). Učenici slušaju i ponavljaju date izraze kako bi provežbali izgovor, a zatim odlučuju da li ih obično izgovara nastavnik ili učenici i usmeno izveštavaju. | | | |
| **Završni deo:**  (10 minuta) | Nastavnik upućuje učenike da ih na narednom času očekuje inicijalni test i ukratko podseća učenike na delove nastavnog gradiva iz 6. razreda, odgovarajući na eventualne nedoumice učenika, ukoliko ih imaju.  **Domaćí zadatak:** Obnoviti gradivo iz 6. razreda za inicijalni test.  \*IWB (Interactive Whiteboard) – DVD sa softverom za interaktivnu tablu. | | | |
| **Digitalna opcija časa** | **IWB:** Nastavnik prikazuje pitanja pomoću interaktivne table.Nakon pojedinačnih odgovora učenika, nastavnik klikom na interaktivnoj tabli u sklopu vežbanja prikazuje tačne odgovore. Nastavnik koristi IWB softver i za reprodukovanje audio i video zapisa. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |