|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **Portal 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 3.** | | ODELJENJE**:** | | DATUM**:** |
| Nastavna tema: | **Module 1 TEEN LIFE** | | | |
| Nastavna jedinica: | **Billy’s B new video** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na opisivanje karakternih osobina i radnji u sadašnjosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - opišu karakterne osobine prijatelja i članova svoje porodice služeći se jednostavnim jezičkim sredstvima  - razumeju jednostavnije tekstove u kojima se opisuju radnje i situacije u sadašnjosti. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, rešavanje problema | | | |
| Oblik rada: | frontalni, individualni, rad u grupi | | | |
| Nastavne metode: | dijaloška, demonstrativna, audio-lingvalna, diskusija, rad na tekstu | | | |
| Nastavna sredstva: | udžbenik, CD | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik analizira sa učenicima rezultate sa inicijalnog testa sa prethodnog časa. | | | |
| **Glavni deo:**  (30 minuta) | **Udžbenik 7. strana**  Nastavnik ističe naslov nastavne teme *Teen life* i ukazuje na prateće slike sa oblačićima sa tekstom, podstičući učenike da opišu fotografije (ko je na slikama, kako su prikazani likovi odeveni, šta rade, kako se osećaju).  Nastavnik podstiče kraću diskusiju pitanjima i uvodi učenike u temu časa:  *Are you in any way similar to the teens in the cartoons?*  Nakon diskusije nastavnik ukazuje na sadržaj nastavne teme i ističe cilj časa.  **Udžbenik 8. strana**  **Vocabulary**  Nastavnik upućuje učenike na reči date u vežbanju, pušta CD 1 (snimak 2) kako bi učenici provežbali izgovor i objašnjava eventualne nepoznate pojmove. Učenici beleže nepoznate pojmove, a zatim označavaju date prideve kao pozitivne ili negativne. Sledi usmena provera odgovora.  **A Read**  Nastavnik pokreće kraću diskusiju na temu iz vežbanja u vezi sa video zapisima na internetu i pita učenike znaju li razliku između bloga i vloga.  *Do you like watching videos on the Internet?*  *What is a vlog?*  *Have you got any favourite vloggers?*  *What are their videos about?*  **B)** Nastavnik upućuje učenike na sliku koja prati tekst i pita učenike da pogode o čemu se radi u tekstu. Učenici slušaju razgovor troje tinejdžera i otkrivaju temu njihovog razgovora CD 1 (snimak 3).  Nastavnik postavlja učenicima dodatna pitanja kojima proverava razumevanje pročitanog teksta:  *Has Andy got a sister?*  *What does Dylan often argue with his sister?*  **Udžbenik 9. strana**  **C)** Nastavnik najpre proverava da li su učenici upoznati sa svim frazama iz vežbanja, a zatim ih upućuje da povežu fraze sa njihovim značenjima sa desne strane. Sledi usmena provera odgovora.  **D)** Učenici označavaju date tvrdnje kao tačne ili netačne, a zatim čitaju i proveravaju odgovore.  **Grammar**  Nastavnik daje učenicima dovoljno vremena da pročitaju primere i na osnovu njih dođu do zaključka o korišćenju sadašnjih glagolskih vremena *Present Simple* i *Present Progressive*, a zatim dopunjuje njihove zaključke i za dodatne primere i objašnjenja upućuje ih na odeljak Grammar Reference (128. strana). Nastavnik podstiče učenike da sami navedu svoje primere upotrebe datih vremena, a učenici zatim individualno rešavaju zadatak, dopunjujući rečenice odgovarajućim oblikom glagola. Sledi usmena provera odgovora. | | | |
| **Završni deo:**  (5 minuta) | **Speak**  Nastavnik deli učenike u manje grupe i podstiče učenike da prodiskutuju o pitanjima iz vežbanja. Prati tok aktivnosti i pomaže po potrebi, a zatim poziva učenike da usmeno izveste, služeći se izrazima datim u vežbanju i pohvaljuje ih.  **Domaćí zadatak:** Radna sveska 4. i 5. strana. | | | |
| **Digitalna opcija časa** | **IWB:** Nastavnik prikazuje pitanja pomoću interaktivne table.Nakon pojedinačnih odgovora učenika, nastavnik klikom na interaktivnoj tabli u sklopu vežbanja prikazuje tačne odgovore. Nastavnik koristi IWB softver i za reprodukovanje audio i video zapisa.  **Video zapis:** Nastavnik prikazuje video zapis, podstiče učenike da komentarišu odgledani video zapis i prikazuje dodatna pitanja kojima se proverava sposobnost učenika da pronađu informaciju slušanjem i posmatranjem. Učenici gledaju video zapis, komentarišu i odgovaraju na pitanja u vežbanju, nastavnik proverava tačnost odgovora i daje povratnu informaciju. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |